Ιωάννα Καρυστιάνη

Η Ιωάννα Καρυστιάνη (γενν. 8 Σεπτεμβρίου 1952) είναι Ελληνίδα συγγραφέας, λογοτέχνης και σεναριογράφος. Έχει βραβευθεί με το Κρατικό Βραβείο Μυθιστορήματος δύο φορές, το 1998 και το 2007, και με το βραβείο της Ακαδημίας Αθηνών το 2000."Καρυστιάνη, Ιωάννα, 1952-", "Βιβλίονέτ". Ανακτήθηκε στις 2/12/2014 Παράλληλα με την λογοτεχνική της δραστηριότητα έχει γράψει το σενάριο της ταινίας Νύφες και τη σεναριακή προσαρμογή του μυθιστορήματος της Μικρά Αγγλία, τα οποία έχουν γυριστεί για τον κινηματογράφο από τον Παντελή Βούλγαρη,"Ioanna Karystiani", Internet Movie Database. Aνακτήθηκε στις 2/2/2014 Είναι μητέρα του Αλέξανδρου Βούλγαρη και της Κωνσταντίνας Βούλγαρη.

 Τα πρώτα χρόνια 
Η Ιωάννα Καρυστιάνη γεννήθηκε στα Χανιά της Κρήτης στις 8 Σεπτεμβρίου 1952 σε μια πολύτεκνη οικογένεια Μικρασιατών. Ο πατέρας της Χρήστος είχε γεννηθεί στα Βουρλά και η μητέρα της Χριστίνα στη Σμύρνη της Μικράς Ασίας. Έφθασαν στα Χανιά το 1922 ως πρόσφυγες μετά τη Μικρασιατική Καταστροφή. Οι γονείς της έχασαν τους δύο πρώτους γιούς τους κατά τη διάρκεια της Κατοχής και μεγάλωσαν συνολικά επτά παιδιά μετά τον πόλεμο.Τριβόλη, Δέσποινα."Ιωάννα Καρυστιάνη" , LiFO, Αθήνα, 22/11/2011. Ανακτήθηκε στις 2/2/2014 Η Καρυστιάνη έζησε στα Χανιά μέχρι τα 18 που έφυγε για να σπουδάσει στη Νομική Σχολή Αθηνών.Ματαλλιωτάκη, Ρίκη "Με συναρπάζει ο άνθρωπος" Περιοδικό Στιγμές, Ηράκλειο, τεύχος 76, Μάιος-Ιούνιος 2004. Ανακτήθηκε στις 2/2/2014

 Πολιτική δράση 
Κατά τη διάρκεια των σπουδών της ανέπτυξε αντιδικτατορική δράση. Εξελέγη πρόεδρος της Φοιτητικής Ένωσης Κρητών στις αρχές του 1973 και συνέβαλε στη στροφή της Ένωσης σε πιο αριστερές θέσεις και την επαναφορά του ονόματος του περιοδικού που εξέδιδε η Ένωση στον προδικτατορικό του τίτλο Ξαστεριά, ο οποίος θεωρούταν τολμηρός για τις πολιτικές συνθήκες της εποχής.Κώνστας, Γιώργος."Ξαστεριά της Ελευθερίας", Χανιώτικα Νέα, Χανιά, 19/11/2011. Ανακτήθηκε στις 2/2/2014 Συμμετείχε επίσης αρχικά στην αντιΕΦΕΕ και στη συνέχεια στην Πανσπουδαστική Κίνηση Συνεργασίας και πρωτοστάτησε στην κατάληψη της Νομικής. Για τη δράση της βασανίστηκε από τη Χούντα. Στη συνέχεια ήταν για κάποια χρόνια μέλος της ΚΝΕ και του ΚΚΕ"Ποιοι ήταν στο Πολυτεχνείο και ποιοι το αντάλλαξαν με αξιώματα...", Το Παρόν, Αθήνα, 5/12/2010. Ανακτήθηκε στις 2/2/2014 από το οποίο αργότερα αποχώρησε. Συνεχίζει όμως να πρόσκειται στην Αριστερά και πριν από τις εκλογές του 2004 δημοσίευσε ανοιχτή επιστολή στήριξης του Συνασπισμού."Γιατί στηρίζω Συνασπισμό της Ριζοσπαστικής Αριστεράς". Ανακτήθηκε στις 2/2/2014 Έχει δηλώσει πως κατά καιρούς της έχουν γίνει προτάσεις για να πολιτευθεί αλλά δεν ενδιαφέρεται να γίνει πολιτικός. Παίρνει όμως συχνά πολιτικές θέσεις μέσα από συνεντεύξεις τηςΣπυριδοπούλου, Έλσα."Νομίζω πως το μνημόνιο δεν είναι η μοίρα μας" , εφ. Μακεδονία, Θεσσαλονίκη, 20/01/2011. Ανακτήθηκε στις 2/2/2014 και ανοιχτές επιστολέςΚαρυστιάνη, Ιωάννα & Δούκα, Μάρω. «Χάσαμε πολλά, ας μη χάσουμε και την ανθρωπιά μας» . Ανακτήθηκε στις 2/2/2014.

 Επαγγελματική και προσωπική ζωή 
Μετά τη δικτατορία δραστηριοποιήθηκε επαγγελματικά ως σκιτσογράφος και εικονογράφος με το ψευδώνυμο «Ιωάννα». Συνεργάστηκε με την εφημερίδα Ριζοσπάστης, τα περιοδικά Τέταρτο, Ένα και Εικόνες και με ξένες εφημερίδες. Είναι παντρεμένη με τον γνωστό Έλληνα σκηνοθέτη Παντελή Βούλγαρη, με τον οποίο βρίσκονται μαζί από το 1977 και κατοικούν στο Πολύδροσο. Έχουν δύο παιδιά: τον σκηνοθέτη, ηθοποιό και μουσικό Αλέξανδρο Βούλγαρη και τη σκηνοθέτιδα Κωνσταντίνα Βούλγαρη.Αντωνόπουλος, Θοδωρής: «Ο Αθηναίος της Εβδομάδας: Παντελής Βούλγαρης» , LiFO, Αθήνα, 27/11/2013. Ανακτήθηκε στις 2/2/2014

 Αποδοχή από την κριτική 
Το λογοτεχνικό έργο της Καρυστιάνη έχει βραβευθεί επανειλημμένα και τυγχάνει γενικά θετικής αποδοχής από την κριτική. Το μυθιστόρημα της Μικρά Αγγλία έχει επαινεθεί για τη γραφή του και τη χρήση του γλωσσικού ιδιώματος της Άνδρου, τους ζωντανούς δεύτερους χαρακτήρες του και το στέρεο ιστορικό υπόβαθρο πάνω στο οποίο χτίζεται η ιστορίαΚούγκουλος, Θανάσης."Μικρά ""Ηθογραφική"" Τραγωδία"  Ίστρος, 9/6/2003. Ανακτήθηκε στις 2/2/2014. Παράλληλα όμως έχει κατηγορηθεί από τον Δημοσθένη Κούρτοβικ πως το συγκεκριμένο έργο δεν καταφέρνει να ξεφύγει από τα όρια της ηθογραφίας και καταλήγει να γίνεται ένα «συναισθηματικά εκλεπτυσμένο, αλλά χωρίς το ελάχιστο βάθος μελόδραμα»Κούρτοβικ, Δημοσθένης. "Ο μπάτης ήρθε απ΄ το βουνό", εφ. Τα Νέα, 16 Δεκεμβρίου 1997.

 Εργογραφία 
 Μυθιστορήματα 
Μικρά Αγγλία (1997, Κρατικό Βραβείο Μυθιστορήματος 1998, υποψήφιο για το Ευρωπαϊκό Αριστείο Λογοτεχνίας και το βραβείο Balkanika)
Κουστούμι στο χώμα (2000, Βραβείο Μυθιστορήματος περιοδικού Διαβάζω 2001 και Βραβείο Ιδρύματος Κώστα & Ελένης Ουράνη Ακαδημίας Αθηνών)
Ο Άγιος της μοναξιάς (2003)
Σουέλ (2006, Κρατικό Βραβείο Μυθιστορήματος 2007)
Τα σακιά (2010, Βραβείο Μυθιστορήματος περιοδικού Διαβάζω 2011)
Το φαράγγι (2015)

 Συλλογές διηγημάτων 
Η κυρία Κατάκη (1995)
Καιρός σκεπτικός (2011)

 Σενάρια 
Νύφες (2004)
Μικρά Αγγλία (2014)

 Συλλογές σκίτσων 
 Με γκρι και γκρίζο (1987)
 Ένα σκίτσο στο τσεπάκι (1988)

 Υποσημειώσεις 

 Εξωτερικοί σύνδεσμοι 
 Βιβλίονέτ
 Εκδόσεις Καστανιώτη
 Η Ioanna Karystiani στην IMDb

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες μυθιστοριογράφοι
Κατηγορία:Έλληνες σεναριογράφοι
Κατηγορία:Μικρασιατικός Ελληνισμός
Κατηγορία:Βραβευθέντες Ακαδημίας Αθηνών
Κατηγορία:Βραβευμένοι με Κρατικά Βραβεία Λογοτεχνίας
Κατηγορία:Ελληνίδες συγγραφείς
Κατηγορία:Γυναίκες μυθιστοριογράφοι